Z A P I S N I K

6. sjednice Vijeća Mjesnog odbora „Janko Matko“,
održane 11. studenog 2021., u 18:00 u prostorijama mjesne samouprave Mjesnog odbora „Janko Matko“, Ulica Franje Horvata Kiša 12
Nazočni članovi Vijeća Mjesnog odbora „Janko Matko":
· Vesna Špiljar, predsjednica
· Ivan Jurak, potpredsjednik
· Katarina Jurak
· Nada Špoljarić

Nenazočni članovi:
· Pavao Škoko Gavranović
[bookmark: _GoBack]
Sjednici predsjedava:
· Vesna Špiljar, predsjednica VMO JM
Zapisnik vodi:
· Vesna Špiljar, predsjednica VMO JM
Predsjednica VMO Vesna Špiljar otvara 6. sjednicu Vijeća Mjesnog odbora „Janko Matko", pozdravlja nazočne te konstatira da sjednici prisustvuje 4 od ukupno 5 članova Vijeća. Vijećnik Pavao Škoko Gavranović je ispričao svoj nedolazak na sjednicu.

Nakon provedenog glasanja, prisutni članovi VMO jednoglasno su donijeli sljedeći
ZAKLJUČAK
Prihvaća se zapisnik 5. sjednice Vijeća Mjesnog odbora „Janko Matko".


D N E V N I   R E D:

1. Zaključak o izmjeni Financijskog plana MO „Janko Matko“ za 2021.,
2. Prijedlog zaključka o prioritetima za izradu Plana komunalnih akcija za 2022.,
3. Prijedlog Programa asfaltiranja nerazvrstanih cesta I. reda na području Grada Zagreba u 2022.,
4. Korištenje prostora MO „Janko Matko“,
5. Aktualna komunalna problematika,
6. Razno: izvješća, pitanja i prijedlozi.

Prisutni članovi vijeća Mjesnog odbora „Janko Matko" jednoglasno su donijeli sljedeće zaključke po točkama dnevnog reda:

Zaključak 1. točke dnevnog reda

Izglasan je zaključak o izmjeni Financijskog plana MO „Janko Matko“ za 2021.


ZAKLJUČAK O IZMJENI FINANCIJSKOG PLANA
Mjesnog Odbora "Janko Matko'' za 2021.

Članak 1.
U financijskom planu Mjesnog odbora "Janko Matko'' za 2021. , članak 1. mijenja se i glasi:

„PRIHODA:									466.401,00 KN
RASHODA:									466.401,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	466.401,00

	6711
	PRIHODI ZA FINANCIRANJE RASHODA POSLOVANJA
	466.401,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	466.401,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	383.201,00

	 
	ODRŽAVANJE JAVNIH ZELENIH POVRŠINA
	205.758,00

	 
	ODRŽAVANJE NERAZVRSTANIH CESTA
	177.443,00

	3291
	NAKNADE ČLANOVIMA VIJEĆA MJESNOG ODBORA
	79.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00


“
Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.



Zaključak 2. točke dnevnog reda

Izglasan je prijedlog zaključka o prioritetima za izradu Plana komunalnih akcija za 2022. s napomenom kako je prioritet u planu za 2022. točka koju smo zaključkom donijeli i na 5. sjednici Vijeća Mjesnog odbora te ista glasi: „Ulica Janka Polića Kamova trebala bi postati jednosmjerna od Avenije Marina Držića do Ulice Otona Župančića. U tom smjeru se stavljaju stupići s lijeve strane kako bi se onemogućilo parkiranje, a s desne strane je potrebno ukoso iscrtati parkirališna mjesta. Na sredini ceste postaviti uspornik s pješačkim prijelazom, a pješačke prijelaze još iscrtati na početku i na kraju ulice. Tako ćemo dobiti slobodan nogostup pored vrtića i smanjiti protočnost vozila koji sada ugrožavaju stanovnike zbog neprilagođene brzine.“

Prije bilo kakvog djelovanja potrebno je da tim stručnjaka za promet Grada Zagreba pregleda lokaciju i u suradnji s nama (vijećnicima) sugerira najbolju izvedbu regulacije prometa i zaštite pješaka te se potom izrađuje troškovnik. Ako se ustanovi da buduća regulacija prometa iz dvosmjerne ceste u jednosmjernu i ukidanjem parkiranja na jednoj strani pješačkog kolnika ne bi bila u interesu stanovnika (sazvat će se zbor građana) od te će se točke odustati u ovakvom obimu, ali će se zadržati uspornik na sredini ulice i iscrtavanje pješačkih prijelaza.

Zaključak 3. točke dnevnog reda

Z a k lj u č a k
o prijedlogu Programa asfaltiranja nerazvrstanih cesta I. reda na 
području Grada Zagreba u 2022.,

	
	Vijeće Mjesnog odbora „Janko Matko“  suglasno je s  prijedlogom Programa asfaltiranja nerazvrstanih cesta I. reda na području Grada Zagreba u 2022.,



	
	


Zaključak 4. točke dnevnog reda

Većini korisnika ugovor o korištenju prostora ističe u ožujku 2022. te je zaključak prisutnih članova VMO JM da će se nakon tog datuma revidirati svi ugovori i njihovo produživanje sukladno poštivanju kućnog reda i stvarnom korištenju prostora MO JM u traženim vremenskim intervalima. Temeljem toga donesen je zaključak da se Belot klubu dozvola za korištenje prostora MO „Janko Matko“ odobri do kraja ožujka 2022. godine.

Djelatnici mjesne samouprave zaduženi za vođenje MO JM trebali bi na stranicama Grada Zagreba promijeniti podatke koji se odnose na korištenje prostora MO JM jer su isti izglasani na 4. sjednici VMO JM i kao takvi ne odgovaraju podatcima koji se trenutno nalaze na web stranici Grada Zagreba, te se traži ažuriranje podataka.

5. točka dnevnog reda

Aktualna komunalna problematika: u tijeku je donošenje plana Komunalnih akcija za 2022. godinu i po toj točki nismo raspravljali niti donosili nove zaključke.

6. točka dnevnog reda

Po navedenoj točki nije bilo tema o kojima bi raspravljali i donosili zaključke.


Zapisnik sastavila:
Vesna Špiljar

Predsjednica
Vijeća MO „Janko Matko"
Vesna Špiljar
KLASA: 026-02/21-002/2038
URBROJ: 251-06-11-1106-21-2
Zagreb, 11. studenoga 2021.  


